Դեսպինա Օլիմպիու

Դեսպինա Օլիմպիու (հուն․՝ Δέσποινα Ολυμπίου, անգլ.՝ Despina Olympiou, հոկտեմբերի 17, 1975(1975-10-17), Լիմասոլ, Լիմասոլի շրջան, Կիպրոս), կիպրացի երգչուհի, որ 2013 թվականին «An Me Thimasai» երգով ներկայացրել է Կիպրոսը Եվրատեսիլ 2013 երգի մրցույթում և կիսաեզրափակիչ փուլում զբաղեցրել 15-րդ հորիզոնականը։


== Կենսագրություն ==
Դեսպինա Օլիմպիուն ծնվել է 1975 թվականի հոկտեմբերի 17-ին Լիմասոլում։ Երգեցողությամբ զբաղվել սկսել է վաղ տարիքում։ Դաշնամուր նվագել և երաժշտության ​​տեսություն սովորել է Լոնդոնի Թրինիթի քոլեջում։ 1992 թվականին Կիպրոսում սկսել է պրոֆեսիոնալ երգել։ 1994 թվականին մեկնել է Աթենք՝ համագործակցելու Յանիս Փարիոսի հետ։ Հետագայում համագործակցել է առաջատար հույն երաժիշտների հետ, այդ թվում՝ Հարիս Ալեքսիա, Յորգոս Դալարաս, Միխալիս Հաձիյանիս, Մանոլիս Լիդակիս, Դիմիտրիս Միտրոպանոս, Պանտելիս Թալասինոս, Կոստաս Մակեդոնաս և այլն։
Դեսպինա Օլիմպիուի առաջին ալբոմը՝ «Των Ματιών σου η Καλημέρα», լույս է տեսել 2000 թվականին, որի երգերի տեքստերը հեղինակել է Իլիաս Կատսուլիսը, իսկ երաժշտությունը՝ Պանտելիս Թալասինոսը, Մանոլիս Լիդակիսը և այլք։ 2003 թվականի ամռանը Դեսպինա Օլիմպիուն Միխալիս Հաձիյանիսի հետ համերգներով հանդես է եկել ամբողջ Հունաստանում և արտերկրում։ Այդ ընթացքում նա թողարկել է«'Βάλε Μουσική» սինգլը, որը վաճառվել է ավելի քան 25,000 օրինակով։
2004 թվականի ամռանը Դեսպինա Օլիմպիուն թողարկել է իր երկրորդ ալբոմը՝ «Έχουμε Λόγο», որում ներառվել են Միխալիս Հաձիյանիսի, Տակիս Վուրմասի, Էլենի Զիոգի, Կոստաս Վալտազանիսի երգերը։ 2005 թվականի ձմռանը նա թողարկել է իր երրորդ ալբոմը, որը կոչվում է «Αυτό Είναι Αγάπη» և ներառում է երգեր  Յորգոսի և Ալեքսանդրոս Պանտելիասովի երաժշտությամբ և բանաստեղծություններով։
Դեսպինա Օլիպմպիուն հետագայում համագործակցել է Աննա Վիսսիի, Յորգոս Դալարասի և Միխալիս Հաձիյանիսի հետ ԱՄՆ-ում և Կանադայում։ 2007 թվականի մարտին նա թողարկել է «Πες το δυνατά»  CD սինգլը, որը մեծ հաջողություն է ունեցել, նրա երգերն ընդգրկվել են «Μαζί — χωριστά» խորագրով չորրորդ ալբոմում, որն ստացել է ոսկե հավաստագիր։
2009 թվականի հունվարի սկզբին Դեսպինա Օլիմպիուն նշանադրվել էր Միխալիս Խաձիյանիսի հետ, սակայն 2010 թվականին զույգը բաժանվել է։
2012 թվականին՝ մեկ տարվա ընդմիջումից հետո, Դեսպինա Օլիմպիուն վերադարձել է բեմ երգահան Յանիս Խրիստոդուլոպուլոսի նոր երգերով, մասնավորապե՝ս «Να είσαι καλά», сՅորգոս Պապադոպուլոսի և Stereo Mike հետ զուգերգերով։
2013 թվականին ընտրվել է ներկայացնելու Կիպրոսը «Եվրատեսիլ» երգի մրցույթում Շվեդիայի Մալմյո քաղաքում։ Փետրվարի 14-ին հունարեն An me thimasai (Αν με θυμάσαι) երգը ներկայացվել է որպես Կիպրոսի մրցութային աշխատանք։ Գովազդային նպատակներով պատրաստվել են նաև երգի անգլերեն ակուստիկ և իսպանական տարբերակները։ 2013 թվականի մայիսի 14-ին առաջին կիսաեզրափակչում ելույթ է ունեցել 14 համարի ներքո։ Նա զբաղեցրել է տասնհինգերրդ տեղը և չի անցել եզրափակիչ։


== Սկավառակագրություն ==
«Των Ματιών σου η Καλημέρα» (2000)
«Βάλε μουσική» (2003)
«Έχουμε Λόγο» (2004)
«Αυτό Είναι Αγάπη» (2005)
«Μαζί — χωριστά» (2007)
«Μαζί — χωριστά» Golden Edition (2008)
«Μια Στιγμή» (2009)
«Αν Με Θυμάσαι (An Me Thimase)» (2013)
«Harisma Sou» (2016)
«Girna Se Mena» (2016)
«Panta Erhete I Avgi» (2017)
«Opou Mas Paei I Kardia» (2017)


== Ծանոթագրություններ ==


== Արտաքին հղումներ ==
Պաշտոնական ֆան-ակումբ(հուն.)
Սկավառակագրությունը music-bazaar.com կայքում(հուն.)
Երգչուհու կենսագրությունը artistwiki.com կայքում(հուն.)
Դեսպինա Օլիմպիուի էջը Եվրատեսիլի պաշտոնական կայքում
Ելույտի տեսագրությունը Եվրատեսիլի պաշտոնական էջում ՅուԹյուբում
Դեսպինա Օլիմպիուի և նրա An Me Thimase երգի մասին (ռուս.)